Loomulikult ei hakka ma siinkohal lihtsameelset mängima ega väitma, nagu ei teaks ma midagi ei inimeste järjest kasvavast võõrandumisest ega meie maal vohavast padukapitalistlikust ideoloogiast ja sellega kaasnevast kommertsist, mis näeb kalendritähtpäevi ainult kui võimalust kodanikele ikka rohkem ja rohkem õlut, liha ja grillsytt myya. Ja muidugi saan ma aru, et iga sellise myygivankri ette rakendatud pyhaga kaasnev reklaamiuputus tekitab tundlikumates  inimestes varem või hiljem vastumeelsuse.